b'\n_START_ARTICLE_\nKazimierz Nycz\n_START_SECTION_\nBiografia\n_START_PARAGRAPH_\nKazimierz Nycz va n\xc3\xa9ixer a Stara Wies, al voivodat de Sil\xc3\xa8sia. Nycz va estudiar l\'educaci\xc3\xb3 prim\xc3\xa0ria a Stara Wie\xc5\x9b; Lyceum de Maria Sk\xc5\x82odowska-Curie, Czechowice-Dziedzice; on es gradu\xc3\xa0 el 1967, ingressant al Seminari Major de Crac\xc3\xb2via. Va rebre el diaconat del cardenal Karol Wojty\xc5\x82a el 8 de maig de 1972, i el presbiterat el 20 de maig de 1973 del bisbe Julian Groblicki._NEWLINE_Entre 1973 i 1975 va exercir com a vicari a una parr\xc3\xb2quia de Jaworzno. El 1988 Nycz va ser nomenat bisbe auxiliar de Crac\xc3\xb2via i bisbe titular de Villa del Re. Va rebre la consagraci\xc3\xb3 episcopal el 4 de juny de mans del cardenal Franciszek Macharski, amb els arquebisbes Jerzy Ablewicz i Stanis\xc5\x82aw Nowak com a co-consagradors._NEWLINE_El 1976 va obtenir el grau de batxiller per la Facultat de Teologia de l\'Acad\xc3\xa8mia Pontif\xc3\xadcia de Teologia de Crac\xc3\xb2via; i el 1977, inici\xc3\xa0 els estudis doctorals a la Universitat Cat\xc3\xb2lica de Lublin, on el 1981 obtingu\xc3\xa9 el doctorat sobre catequ\xc3\xa8tica amb la dissertaci\xc3\xb3 "Implementaci\xc3\xb3 de la renovaci\xc3\xb3 catequ\xc3\xa8tica del Concili Vatic\xc3\xa0 II a l\'arquebisbat de Crac\xc3\xb2via."_NEWLINE_El 26 de novembre de 1999 va ser nomenat president del Comit\xc3\xa8 per l\'Educaci\xc3\xb3 Cat\xc3\xb2lica; el seu inter\xc3\xa8s principal va ser cercar camins per trobar les oportunitats ofertes per les escoles per realitzar activitats catequ\xc3\xa8tiques i com fer catequesi parroquial. Com a president de la Comissi\xc3\xb3 per l\'Educaci\xc3\xb3 de la Confer\xc3\xa8ncia Episcopal Polonesa, el centre de les seves activitats va ser adaptar la catequesi polonesa als documents catequ\xc3\xa8tics posteriors al Concili Vatic\xc3\xa0 II, especialment el Catecisme de l\'Esgl\xc3\xa9sia Cat\xc3\xb2lica i el Directori General per la Catequesi, i com lligar l\'ensenyament de la religi\xc3\xb3 a les escoles amb els requeriments de les escoles reformades._NEWLINE_T\xc3\xa9 un doctorat de la Universitat de Lublin, va exercir com a vicerector del Seminari de Crac\xc3\xb2via entre 1987 i 1988, i organitz\xc3\xa0 la darrera visita del Papa Joan Pau II a Pol\xc3\xb2nia. Els informes mostren que Nycz rebutj\xc3\xa0 repetidament entrar al seu servei._NEWLINE_Va ser promogut a Bisbe de Koszalin-Ko\xc5\x82obrzeg el 9 de juny de 2004. El 3 de mar\xc3\xa7 de 2007 el Papa Benet XVI nomen\xc3\xa0 Nycz, que es trobava en aquells moments en un pelegrinatge a Terra Santa, com a successor de Stanis\xc5\x82aw Wielgus com a Arquebisbe Metropolit\xc3\xa0 de Vars\xc3\xb2via. Wielgus dimit\xc3\xad el 7 de gener de cop i volta despr\xc3\xa9s d\'admetre que havia col\xc2\xb7laborat amb la S\xc5\x82u\xc5\xbcba Bezpiecze\xc5\x84stwa, la policia secreta del r\xc3\xa8gim comunista polon\xc3\xa8s. El nomenament de Nycz va ser molt benvingut, i la seva instal\xc2\xb7laci\xc3\xb3 com a Arquebisbe va tenir lloc l\'1 d\'abril de 2007, Diumenge de Rams, a la catedral de Sant Joan. A m\xc3\xa9s del seu paper com a Arquebisbe, va ser nomenat bisbe Ordinari pels fidels de ritu oriental a Pol\xc3\xb2nia el 9 de juny de 2007. Va ser creat cardenal i proclamat Cardenal prevere dels Santi Silvestro e Martino ai Monti al consistori celebrat el 20 de novembre de 2010._NEWLINE_El 29 de desembre de 2010 va ser nomenat membre de la Congregaci\xc3\xb3 pel Culte Div\xc3\xad i la Disciplina dels Sagraments i de la Congregaci\xc3\xb3 pel Clergat.'